बांदा। निकाय चुनाव की गहमा-गहमी के बीच पाला बदल का सिलसिला भी जारी है। शुक्रवार को कई युवाओं ने कांग्रेस में शामिल होने की घोषणा की। इनमें एक पूर्व विधायक का नाती बताया गया है। जिला कांग्रेस कार्यालय में देवेंद्र प्रताप उर्फ सोनू, दीप चौरसिया, नीलकंठ, राजा, राहुल सहित कई लोगों ने कांग्रेस की सदस्यता ग्रहण की। शहर अध्यक्ष एमयू दुर्रानी ने उनका स्वागत किया। इस अवसर पर शहर अध्यक्ष ने यह भी बताया कि वार्ड 23 बाकरगंज से निर्दलीय प्रत्याशी बीना गुप्ता को कांग्रेस समर्थित प्रत्याशी घोषित किया गया है। इस वार्ड से कांग्रेस प्रत्याशी का पर्चा खारिज हो गया था।